|  |  |
| --- | --- |
| Naziv obveznika: | **GRAD OROSLAVJE** |
| Sjedište obveznika: | Oroslavje |
| Adresa obveznika: | Oro trg 1 |
| **OIB:** | **86505626714** |
| Broj RKP-a | 28549 |
| Matični broj: | 2581442 |
| Šifra djelatnosti: | 8411 |
| Šifra grada | 311 |
| Šifra županije: | 002 |
| e-pošta: | [grad@oroslavje.hr](mailto:grad@oroslavje.hr) |

**Polugodišnje izvješće o provedbi provedbenog programa za 2022. godinu**01.01.-30.06.2022.  
Grad Oroslavje

Zakonom o sustavu strateškog planiranja i upravljanja razvojem Republike Hrvatske („Narodne novine“, br. 123/17) i Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, br. 89/18) jedinicama lokalne i područne (regionalne) samouprave (dalje u tekstu: JLP(R)S) je uvedena obveza izrade i donošenja provedbenih programa.

Provedbeni programi JLP(R)S su kratkoročni akti strateškog planiranja koji osiguravaju provedbu posebnih ciljeva utvrđenih u planovima razvoja jedinica područne (regionalne) samouprave (ako je primjenjivo i planova razvoja jedinica lokalne samouprave) te vrijede za razdoblje trajanja mandata izvršnog tijela JLP(R)S.

Obveza izrade i podnošenja polugodišnjeg i godišnjeg izvješća o provedbi provedbenih programa samoupravnih jedinica propisana je odredbama Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, br. 6/19).

Polugodišnje izvješće o provedbi provedbenog programa JLP(R)S je izvješće o napretku u provedbi mjera, aktivnosti i projekata te ostvarivanju pokazatelja rezultata, koje izvršno tijelo JLP(R)S, u suradnji s nadležnim regionalnim odnosno lokalnim koordinatorom, izrađuje i javno objavljuje. Polugodišnje izvješće o provedbi provedbenog programa JLP(R)S se izrađuje za razdoblje u trajanju od 1. siječnja do 30. lipnja.

**1. PREGLED STANJA U UPRAVNOM PODRUČJU**

Grad Oroslavje kao jedinica lokalne samouprave u svom samoupravnom djelokrugu obavlja poslove lokalnog značaja kojima se neposredno ostvaruju prava građana, i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalna skrb, primarnu zdravstvenu zaštitu, odgoj i obrazovanje, kulturu, tjelesnu kulturu i šport, zaštitu potrošača, zaštitu i unaprjeđenje prirodnog okoliša, protupožarnu i civilnu zaštitu, promet na svom području, održavanje javnih cesta, izdavanje građevinskih i lokacijskih dozvola, drugih akata vezanih uz gradnju, provedbu dokumenata prostornog uređenja te ostale poslove sukladno posebnim zakonima.   
 Unutar prvog šestomjesečnog izvještajnog razdoblja organizirane su razne kulturne i turističke manifestacije, radi se na projektima čija provedba će biti zabilježena u godišnjem izvješću, vraćeni su raniji krediti. Od komunalnih aktivnosti u tijeku je asfaltiranje nerazvrstanih cesta, projekt izrade biciklističke staze BRZO, trasa Zabok-Oroslavje te završetak rekonstrukcije Doma Kulture. Grad Oroslavje svojim mjerama doprinosi smanjivanju socijalne isključenosti građana, osiguravajući sredstva za pomoć socijalno ugroženima i rad udruga u djelatnosti socijalne skrbi. Projekt 'U službi svih nas' bilježi redovito provođenje raznih radionica. Unaprjeđenje kvalitete života mladih obitelji potiče se kroz aktivnosti usmjerene na razvoj poticajnog okruženja. Radi se na izgradnji i uređenju dječjih igrališta, a povećani su i iznosi potpora za novorođene.

**2. IZVJEŠĆE O NAPRETKU U PROVEDBI MJERA**

1.1.Održiv i uravnotežen gospodarski razvoj – *status provedbe mjere – U TIJEKU*Ukupan broj obrtnika je veći od ciljne vrijednosti za ovu godinu. Broj poduzetnika je nešto manji ali očekuje se barem blagi porast u godišnjem izvješću. Uređenje gospodarskog objekta Mokrice nije planirano za ovu godinu te se sve odvija prema planu provedbenog programa. Tijekom izvještajnog razdoblja utrošeno je 47.215,95 kn za provedbu mjere.

1.2. Promicanje kulture te ulaganje u zaštitu kulturne baštine i infrastrukturu za provođenje kulturnih djelatnosti – *status provedbe mjere – U TIJEKU*   
U prvih šest mjeseci imamo sedam organiziranih kulturnih manifestacija što je i više od ciljne vrijednosti za ovu godinu. Organizirane su četiri kazališne predstave, izložba radova Hrvatskog društva karikaturista, natjecanje u šaranskom ribolovu Hrvatskih branitelja i manifestacija Melitino proljeće. Objekt kulturne baštine nije obnovljen, ali budući da je ovo izvješće za polugodišnje razdoblje, postignuće ključnih točaka očekuje se do kraja godine. U 7. mjesecu su isplaćene donacije udrugama u kulturi što će biti evidentirano u godišnjem izvješću. Tijekom izvještajnog razdoblja utrošeno je 368.239,35kn za provedbu mjere.

1.3. Razvoj turizma – *status provedbe mjere–U TIJEKU*   
U prvoj polovici ove godine organizirane su dvije turističke manifestacije – bikerski poligon na Oro trgu i bratimljenje sa gradom Saint Pauls Bay s Malte. Radi se na organizaciji drugih dvije koje će biti provedene već u idućem mjesecu, a koje će biti uključene u godišnje izvješće. Riječ je o Ljetnoj pozornici Grada Oroslavja i Vrtna zabava kod Luje Vranyczanya. Projekt Poučna staza nije realiziran u ovoj godini ali nije bio ni u ciljnoj vrijednosti. Tijekom izvještajnog razdoblja utrošeno je 134.793,82kn za provedbu mjere.

1.4. Unaprjeđenje odgoja i obrazovanja*– status provedbe mjere– U TIJEKU*   
U prvom šestomjesečnom razdoblju imamo zabilježeno davanje stipendije za 17 studenata i 48 učenika. Do kraja godine očekujemo dostizanje ciljne vrijednosti za studente, a za učenike je već premašen broj. Tijekom izvještajnog razdoblja utrošeno je 546.904,78 kn za provedbu mjere.

1.5. Unaprjeđenje usluga u području predškolskog odgoja*– status provedbe mjere–U TIJEKU*  
Već je za prvih 6 mjeseci zabilježen upis ukupno 110 djece u gradski Dječji vrtić Cvrkutić te 94 djece u privatne vrtiće – Dječji vrtić Šlapica, Dječji vrtić Zvirek, Čarobna šuma. Do kraja godine očekuje se ostvarenje ciljne vrijednosti i postignuće ključnih točaka. Tijekom izvještajnog razdoblja utrošeno je 2.759.988,41 kn za provedbu mjere.

1.6. Učinkovita javna uprava i administracija*– status provedbe mjere–U TIJEKU*U tijeku je obnova DD Mokrice (u sklopu projekta 'U službi svih nas') koja će biti evidentirana u godišnjem izvješću. Postignuće ključnih točaka očekuje se do kraja godine. Tijekom izvještajnog razdoblja utrošeno je 3.800.470,01 kn za aktivnosti unutar mjere, što se odnosi i na obavljanje redovne djelatnosti JLS i tekuće održavanje imovine grada. Izvršena je i otplata kredita (povrat sredstava beskamatnog zajma iz državnog proračuna na ime povrata poreza na dohodak, povrat po kratkoročnom kreditu Privredne banke po Ugovoru o dopuštenom prekoračenju, otplate glavnice po financijskom leasingu za nabavu traktora i gospodarskog vozila)

1.7 Razvoj sporta i rekreacije*– status provedbe mjere–NIJE POKRENUTO*Izgradnja zgrade za šport i rekreaciju te uređenje prostorije Auto moto kluba još nije pokrenuto ali se planira provesti. Postignuće ključnih točaka očekuje se do kraja godine što će biti iskazano u godišnjem izvješću. Tijekom izvještajnog razdoblja utrošeno je 258.941,94 kn za aktivnosti unutar mjere Razvoja sporta i rekreacije.

1.8. Borba protiv siromaštva i socijalne isključenosti – *status provedbe mjere–U TIJEKU*U prvih šest mjeseci imamo 183 korisnika socijalne pomoći (uključena sredstva za uskrsnice umirovljenicima) te 60 korisnika socijalnih usluga (preko projekta 'U službi svih nas'). Udruge u djelatnosti socijalne skrbi zaprimile su donaciju u 7.mjesecu te je stoga evidentirano 0 udruga za prvo šestomjesečno razdoblje, a pozitivna brojka bit će zabilježena u godišnjem izvješću. Tijekom izvještajnog razdoblja utrošeno je 412.073,39 kn za aktivnosti unutar mjere Borbe protiv siromaštva i socijalne isključenosti.

1.9. Unaprjeđenje zdravstvenih usluga – *status provedbe mjere–U TIJEKU*   
Iznos sufinanciranja dodatnih usluga u zdravstvu za prvih šest mjeseci iznosi 13.090,00 kn. Odnosi se na sufinanciranje troškova logopeda. Budući da je ovo izvješće za polugodišnje razdoblje, postignuće ključnih točaka očekuje se do kraja godine. Tijekom izvještajnog razdoblja utrošeno je 13.090,00 kn za provedbu mjere.

1.10. Unaprjeđenje kvalitete života mladih obitelji – *status provedbe mjere–U TIJEKU*   
U promatranom razdoblju je zabilježeno 33 novorođene djece, a do kraja godine se svakako očekuje dostizanje ciljne vrijednosti. Radi se na uređenju 2 dječja igrališta što će biti vidljivo u godišnjem izvješću. Tijekom izvještajnog razdoblja utrošeno je 71.461,25 kn za provedbu mjere.

1.11. Jačanje protupožarne i civilne zaštite – *status provedbe mjere–U TIJEKU*   
Osposobljenih članova dobrovoljnih vatrogasnih društava ima 59, uzevši u obzir DVD Oroslavje i DVD Stubička Slatina koji zajedno čine Vatrogasnu zajednicu Grada Oroslavja. U prvih 6 mjeseci zabilježeno je 13 intervencija DVD-a Oroslavje. Sufinancira se rad Hrvatske gorske službe spašavanja. Postignuće ključnih točaka očekuje se do kraja godine. Tijekom izvještajnog razdoblja utrošeno je 433.317,31 kn za provedbu mjere.

1.12. Unaprjeđenje energetske infrastrukture – *status provedbe mjere–U TIJEKU*   
Udio naseljenih dijelova pokrivenih javnom rasvjetom je 75%. Do kraja godine se očekuje postignuće ključnih točaka. Tijekom izvještajnog razdoblja utrošeno je 329.631,02 kn za provedbu mjere.

1.13. Učinkovito komunalno gospodarstvo – *status provedbe mjere–U TIJEKU*   
U prvih šest mjeseci evidentirano je 8 novoizgrađenih grobnih mjesta. Do kraja godine se očekuje izgradnja nove stambene zgrade. Od opreme za održavanje javne površine nabavljene su klupe i kosilica. Tijekom izvještajnog razdoblja utrošeno je 254.238,12 kn za provedbu mjere.

1.14. Zaštita i unaprjeđenje prirodnog okoliša – *status provedbe mjere–U TIJEKU*Odvojeno prikupljanje otpada omogućeno je svim korisnicima. Broj nelegalnih odlagališta smeća je ostao na istoj razini što ne odskače od ciljne vrijednosti za ovu godinu. Tijekom izvještajnog razdoblja utrošeno je 226.391,99 kn za provedbu mjere. U troškove je uključena naknada za korištenje odlagališta smeća.

1.15. Unaprjeđenje sustava prostornog planiranja – *status provedbe mjere–U TIJEKU*Za ovu godinu nije očekivana izrada dokumenata namijenjenih za prostorno planiranje, ali se radi na istome. Tijekom izvještajnog razdoblja utrošeno je 15.150,00 kn za aktivnosti unutar mjere Unaprjeđenja sustava prostornog planiranja.

1.16. Unaprjeđenje sustava vodoopskrbe i odvodnje – *status provedbe mjere–U TIJEKU*U prvom kvartalu 2022. godine dograđen je vod vodovodne mreže – nastavak voda u Zagorskoj ulici 101 metar. U planu je dogradnja još jednog voda. Tijekom izvještajnog razdoblja utrošeno je 9.021,25 kn za provedbu mjere.

1.17. Poticanje održivog razvoja i poljoprivrede– *status provedbe mjere–U TIJEKU*Isplaćena je ukupno 41 potpora za uzgoj krmača i 10 potpora za uzgoj krava u prvih šest mjeseci ove godine. Tijekom izvještajnog razdoblja utrošeno je 13.318,78 kn za provedbu mjere.

1.18. Unaprjeđenje prometnog sustava i sigurnosti u prometu – *status provedbe mjere–U TIJEKU*   
U prvih šest mjeseci nema novo postavljenih sigurnosnih kamera, ali će biti do kraja ove godine. Projekt izrade biciklističke staze BRZO je u tijeku i očekuje se završetak do kraja godine te će rezultati biti vidljivi u godišnjem izvješću. Tijekom izvještajnog razdoblja utrošeno je 1.481.014,36 kn za provedbu mjere.

1.19. Ulaganje u digitalnu tranziciju – *status provedbe mjere–U TIJEKU*Radi se na većoj pokrivenosti kućanstva širokopojasnom infrastrukturom. Postignuće ključnih točaka očekuje se do kraja godine. Tijekom izvještajnog razdoblja utrošeno je 11.040,00 kn za provedbu mjere.

**3. DOPRINOS OSTVARENJU CILJEVA JAVNIH POLITIKA**

Provedbom mjere ''Održiv i uravnotežen gospodarski razvoj'' doprinosi se postizanju 1.cilja politike Europske unije ''Pametnija Europa'' (P01) kroz usklađenost s posebnim ciljevima ''Jačanje rasta i konkurentnosti MSP-ova'' te ''Razvoj vještina za pametnu specijalizaciju, industrijsku tranziciju i poduzetništvo''. Mjerom se doprinosi postizanju SDG 8 ''Promicati ravnomjeran, uključiv i održivi gospodarski rast, punu i produktivnu zaposlenost i dostojan posao za sve'' Programa Ujedinjenih naroda o održivom razvoju do 2030. godine. Evidentiran je porast broja obrtnika za prvo šestomjesečno razdoblje.

Mjera ''Promicanje kulture te ulaganje u zaštitu kulturne baštine i infrastrukturu za provođenje kulturnih djelatnosti'' usklađena je s EU prioritetom 5. EUROPA BLIŽA GRAĐANIMA pružanjem podrške inicijativama kulturne djelatnosti u vidu rada kulturno-umjetničkih društava i organizacije kulturno-zabavnih manifestacija. Provedba mjere doprinosi UN cilju održivog razvoja 3. Zdravlje i blagostanje ulaganjem u podršku radu udruga civilnog društva, te u društvena događanja i sadržaje podizanja opće kvalitete života. U prvih šest mjeseci organizirano je 6 kulturno-zabavnih manifestacija.

Mjera ''Razvoj turizma'' usklađena je s EU prioritetom 5. EUROPA BLIŽA GRAĐANIMA pružanjem podrške inicijativama lokalne turističke djelatnosti u vidu organizacije turističkih manifestacija. Provedba mjere doprinosi UN cilju održivog razvoja 9. Industrija, inovacije i infrastruktura razvojem održivih turističkih potencijala. U prvom dijelu godine organizirana je jedna turistička manifestacija, a u tijeku je i organizacija novih dviju koje se provode u narednom mjesecu.

Mjera ''Unaprjeđenje odgoja i obrazovanja'' usklađena je s EU prioritetom 1. KONKURENTNIJA I PAMETNIJA EUROPA pružanjem podrške studentima i učenicima sufinanciranjem troškova povezanih uz školovanje poput prijevoza i kuhinje . Time se osiguravaju unaprjeđeni uvjeti za ostvarivanje kvalitetnog obrazovanja. Provedba mjere doprinosi UN cilju SDG 4 „Osigurati uključivo i pravedno obrazovanje i promicati prilike za cjeloživotno učenje svim ljudima“ Programa Ujedinjenih naroda o održivom razvoju do 2030. godine održivog razvoja 4. Kvalitetno obrazovanje ulaganjem u podršku roditeljima pri troškovima vezanim uz redovno školovanje učenika osnovnih i srednjih škola te studenata. Grad Oroslavje sufinancira troškove prijevoza, prehrane, nabave knjiga, troškove produženog boravka te daje stipendije učenicima i studentima.

Provedbom mjere ''Unaprjeđenje usluga u području predškolskog odgoja'' doprinosi se postizanju cilja politike 4. Europske unije „Europa s istaknutijom socijalnom komponentom“ (PO4) kroz razvoj socijalnih usluga i infrastrukture. Mjerom se također doprinosi postizanju SDG 3 „Osigurati zdrav život i promicati blagostanje svih ljudi svih starosnih skupina“ i SDG 11 „Učiniti gradove i ljudska naselja uključivima, sigurnima, otpornima i održivima“ Programa Ujedinjenih naroda o održivom razvoju do 2030. godine. Sufinancira se smještaj djece u gradskom vrtiću ali isto tako i u privatnim vrtićima, vrtićima u vlasništvu drugih općina i gradova.

Mjera ''Učinkovita javna uprava i administracija'' usklađena je s EU prioritetom 5. EUROPA BLIŽA GRAĐANIMA ulaganjem u efikasnu javnu upravu i administraciju koja će učinkovito vršiti poslove iz djelokruga JLS te razvijati dvosmjernu komunikaciju sa stanovništvom. Provedba mjere doprinosi UN cilju održivog razvoja 16. Mir, pravda i snažne institucije ulaganjem u potrebnu infrastrukturu, materijale i razvoj vještina zaposlenika javne uprave. Provedeno je zapošljavanje 6 novih ljudi te se time ulaže u efikasnije obavljanje poslova djelokruga JLS.

Mjera ''Razvoj sporta i rekreacije'' usklađena je s EU prioritetom 2. ZELENIJA I OTPORNIJA EUROPA poticajima u sferi rekreacije i sporta kao bitnim faktorima održavanja kvalitete života i zdravlja. Provedba mjere doprinosi UN cilju održivog razvoja 3. Zdravlje i blagostanje ulaganjem u sportsko-rekreacijske sadržaje, dječja igrališta te potporom radu sportskih društava. Isplaćena je financijska pomoć zajednici sportskih udruga, a u toku godine planirane su daljnje pomoći.

Mjera ''Borba protiv siromaštva i socijalne isključenosti'' usklađena je s EU prioritetom 4. EUROPA S ISTAKNUTOM SOCIJALNOM KOMPONENTOM I UKLJUČIVOSTI pružanjem podrške socijalno ugroženom stanovništvu. Provedba mjere doprinosi UN cilju održivog razvoja 1. Svijet bez siromaštva pružanjem podrške socijalno ugroženim osobama te podrškom radu udruga umirovljenika i udruga civilnih invalida. Umirovljenicima su isplaćene uskrsnice, socijalno ugroženim građanima isplaćene su pomoći u novcu, za pokrivanje troškova stanovanja, sufinanciranje troškova odvoza komunalnog otpada za socijalu, pomoći prema zakonu o pogrebničkoj djelatnosti, sufinanciranje troškova prijevoza djece s teškoćama u razvoju.

Mjera ''Unaprjeđenje zdravstvenih usluga'' usklađena je s EU prioritetom 2. ZELENIJA I OTPORNIJA EUROPA ulaganjem u kapacitete službi za zdravstvenu zaštitu, a odnosi se na poticanje dodatnih usluga u zdravstvu. Provedba mjere doprinosi UN cilju održivog razvoja SDG 3 Osigurati zdrav život i promicati blagostanje svih ljudi svih starosnih skupina. Sufinanciraju se troškovi logopeda.

Mjera ''Unaprjeđenje kvalitete života mladih obitelji'' usklađena je s EU prioritetom 1. KONKURENTNIJA I PAMETNIJA EUROPA ulaganjem u unaprjeđenje sustava predškolskog obrazovanja i odgoja, čime se uspostavlja kvalitetni temelj budućeg obrazovanja i tržišne kompetitivnosti te osigurava podrška obiteljima i djeci uključenoj u sustav. Provedba mjere doprinosi UN cilju održivog razvoja 4. Kvalitetno obrazovanje ulaganjem u infrastrukturu, opremu, usluge i osoblje potrebno za kvalitetni i napredni predškolski odgoj. Radi se na izgradnji i uređenju dječjih igrališta. Povećane su potpore za novorođene.

Mjera ''Jačanje protupožarne i civilne zaštite'' usklađena je s EU prioritetom 2. ZELENIJA I OTPORNIJA EUROPA ulaganjem u kompetencije, vještine i kapacitete službi za hitne intervencije, posebno vatrogasnih društava i civilne zaštite. Provedba mjere doprinosi UN cilju održivog razvoja 3. Zdravlje i blagostanje razvojem kapaciteta vatrogasnih društava i članova civilne zaštite. Evidentirano je čak 59 osposobljenih članova dobrovoljnih vatrogasnih društava koji su spremni izaći na intervenciju.

Mjera ''Unaprjeđenje energetske infrastrukture'' usklađena je s EU prioritetom 5. EUROPA BLIŽA GRAĐANIMA te doprinosi zelenoj tranziciji ulaganjem efikasno upravljanje komunalnom infrastrukturom i energetsku učinkovitost nekretnina i opreme javne uprave. Provedba mjere doprinosi UN cilju održivog razvoja 11. održivi gradovi i zajednice provedbom modernizacije i podizanja učinkovitosti opreme i objekata u vlasništvu komunalnog društva. Radi se na sve većoj pokrivenosti naseljenih dijelova javnom rasvjetom.

Provedbom definiranih ključnih aktivnosti mjera ''Učinkovito komunalno gospodarstvo'' doprinosi se postizanju cilja politike 2. Europske unije „Zelenija Europa“ kroz usklađenost s posebnim ciljevima „Energetska učinkovitost“, „Razvoj pametnih energetskih sustava, mreža i skladištenja na lokalnoj razini“ i „Održivo upravljanje vodom“. Provedbom mjere, također se doprinosi postizanju SDG 7 „Osigurati financijski dostupnu, pouzdanu, održivu i modernu energiju za sve“ i SDG 11 „Učiniti gradove i ljudska naselja uključivima, sigurnima, otpornima i održivima“ Programa Ujedinjenih naroda o održivom razvoju do 2030. godine. Nabavljena je oprema za održavanje i uređivanje zelenih površina.

Mjera ''Zaštita i unaprjeđenje prirodnog okoliša'' usklađena je s EU prioritetom 2. ZELENIJA I OTPORNIJA EUROPA te doprinosi zelenoj i digitalnoj tranziciji ulaganjem u zaštitu i unaprjeđenje prirodnog okoliša.Provedbom mjere također se doprinosi postizanju SDG 15 „Štititi, obnavljati i promicati održivo korištenje zemaljskih ekosustava, održivo upravljati šumama, boriti se protiv dezertifikacije, zaustaviti i obrnuti proces degradacije zemljišta te zaustaviti gubitak biološke raznolikosti“ Programa Ujedinjenih naroda o održivom razvoju do 2030. godine. Nabavljena je oprema za prikupljanje otpada.

Mjera ''Unaprjeđenje sustava prostornog planiranja'' usklađena je s EU prioritetom 5. EUROPA BLIŽA GRAĐANIMA ulaganjem u efikasnu javnu upravu i administraciju koja će učinkovito vršiti poslove upravljanja prostorom na korist svih stanovnika i s pogledom na ostvarivanje održivog prostornog planiranja. Provedba mjere doprinosi UN cilju održivog razvoja 16. Mir, pravda i snažne institucije ulaganjem u održivo upravljanje prostorom. Radi se na izradi dokumenata namijenjenih za prostorno planiranje.

Mjera ''Unaprjeđenje sustava vodoopskrbe i odvodnje'' usklađena je s EU prioritetom 2. ZELENIJA I OTPORNIJA EUROPA te doprinosi zelenoj i digitalnoj tranziciji ulaganjem osuvremenjivanje sustava vodoopskrbe i odvodnje, što omogućuje viši stupanj učinkovitosti sustava smanjivanjem gubitaka pitke vode. Provedba mjere doprinosi UN cilju održivog razvoja 9. Industrija, inovacije i infrastruktura održavanjem i izgradnjom suvremenih energetski učinkovitih i digitalno upravljanih sustava vodoopskrbe i odvodnje. Provedena je dogradnja jednog voda vodovodne mreže. Do kraja godine u planu je dogradnja još jednog voda.

Mjera ''Poticanje održivog razvoja i poljoprivrede'' usklađena je s EU prioritetom 2. ZELENIJA I OTPORNIJA EUROPA te doprinosi zelenoj tranziciji podrškom poljoprivrednicima za proizvodnju kvalitetnih, zdravih i tržišno kompetitivnih proizvoda. Provedba mjere doprinosi UN cilju održivog razvoja 9. Industrija, inovacije i infrastruktura poticajima za ekološku i tržišno kompetitivnu poljoprivredu. Dane su subvencije poljoprivrednicima za uzgoj stoke.

Mjera ''Unaprjeđenje prometnog sustava i sigurnosti u prometu'' usklađena je s EU prioritetom 3. POVEZANIJA EUROPA te doprinosi zelenoj tranziciji uvođenjem čišćih, jeftinijih i zdravijih oblika prijevoza izgradnjom biciklističkih staza autobusnih stajališta čime se pridonosi sigurnoj i održivoj prometnoj politici. Do kraja godine se planira postavljanje dodatnih sigurnosnih kamera. Projektom izrade biciklističke staze – trasa Zabok-Oroslavje doprinosi se sigurnijoj i održivoj prometnoj politici.

Mjera ''Ulaganje u digitalnu tranziciju'' usklađena je s EU prioritetom 1. PAMETNIJA EUROPA kroz razvoj širokopojasnog interneta za cjelokupno područje Grada Oroslavja. Mjera doprinosi zelenoj tranziciji i digitalnoj transformaciji kroz razvoj digitaliziranog društva te manjom upotrebom papira u vidu zaštite i očuvanja okoliša. Doprinosi se postizanju UN cilju održivog razvoja SDG 9 Izgraditi otpornu infrastrukturu, promicati uključivu i održivu industrijalizaciju i poticati inovacije. Radi se na sve većoj pokrivenosti kućanstva širokopojasnom infrastrukturom.